Vallensbæk Stationstorv

Nyhedsbrev nr. 12 Juli 2017

**Kære beboere, Vallensbæk Stationstorv 3**

Så er vi klar med nyhedsbrev nr. 12. Nyhedsbrevet er nu overgået til Vallensbæk Stationstorv, men redaktøren er den samme.

**Bredbånd/internet fra YouSee og TV**

Nu er det endelig lykkedes for alle, at få TV fra YouSee og i starten af juli måned bliver gratis fuldpakke ændret til den pakke, som vi hver især har valgt.

Når teknikeren har været der, afleverer han et kort i din postkasse, så du ved, at det er tid til at søge dine tv-kanaler frem på dit tv.

Lidt anderledes forholder det sig med **bredbånd/internet fra YouSee**. Når vi kontakter YouSee, får vi meget forskellige svar. Jeg har næsten dagligt kontaktet teknisk chef Torben Trampe, KAB for at få en afklaring og få at vide, hvad der er det korrekte svar, hvis et sådant findes.

I følge Torben, så mener YouSee ikke, at det anlæg, som er installeret kan brugs til bredbånd. De tør ikke åbne op af frygt for, at det vil forstyrre TV-signal.

Det skulle nu være aftalt mellem alle involverede parter, YouSee, KAB og installatør, at de mødes i teknikrummet i løbet af mandag for at tage endelig stilling til, om det er muligt at levere bredbånd og hvornår.

Det har for alle beboere været en voldsomt belastende sag, hvilket vi fra bestyrelsen i Vallensbæk Senior Park beklager meget.

**Fejl- og mangellister**

På møde med Følgegruppen den 26. juni blev det oplyst, at KAB endnu ikke havde modtaget status fra NJ-gruppen på udbedring af fejl- og mangler.

Når KAB modtager status fra NJ-gruppen forestår der et større arbejde med at få skabt overblik over, hvad der stadig mangler at blive udbedret.

Hvordan denne proces kommer til at foregå, var der ikke præcis svar på, men jeg vil på de kommende møder følge op her på.

I skal fortsat melde ind til Ejendomskontoret, gerne på mail: ek-stationstorvet@kab-bolig.dk når I bliver opmærksom på fejl og mangler. Så er det Ejendomskontoret, som samler op og melder videre til KAB.

Hvis det er en pludselig opstået skade, som kræver handling straks, fx. vandskade, manglende strøm eller andet, så skal I straks kontakte Ejendomskontoret på 43 73 23 86.

**Emhætte**

Spørgsmålet om højde fra bordplade til emhætte var også oppe at vende på FG-mødet. Firmaet Exhausto anbefaler 50 cm. Afventer stillingtagen fra NJ-gruppen.

**Greb altan døre**

Der er ved at blive indhentet tilbud, hvorefter de vil blive monteret.

**Affaldsrum**

Der vil gå yderligere 2 - 3 uger inden vi får adgang til at aflevere flasker, pap, papir m.m. under rampen. Afventer stadig aftale med Vestforbrænding. Indtil da har vi stadig container på P-dæk.

**Aviser til døren**

Vi har fået et par forespørgsler om det bliver muligt at få leveret morgenavis til døren, som nogle aviser tilbyder. Inden vi sætter et større arbejde i gang, vil vi gerne høre, hvor mange det drejer sig om, skriv til pckornum@post12.tele.dk.

**Ordinært afdelingsmøde den 20. september kl. 16.00**

Budget for det kommende år for vores afdeling vil blive præsenteret på mødet. Invitation med dagsorden udsendes senest 4 uger forinden og budgettet vil blive omdelt 1 uge forinden. Sæt kryds i kalenderen.

**El stik på P-dæk**

Opmærksomme beboere har bemærket, at der er flere el stik på P-dæk. De er ikke beregnet til, at vi kan bruge dem, når vi skal have bilen støvsuget. Derfor er de aflåst. De tilhører Centerdelen.

**Hjertestarter**

I fortsættelse af mail fra den 28. juni om opsætning af hjertestarter, vil jeg gøre opmærksom på, at du på hjertevagt.dk kan se hvordan du udfører hjertemassage med Zoll AED Plus, og hvordan hjertestarteren guider dig hele vejen. Se video nummer 5 - Udførelse af hjertemassage.

**God sommer**

På afdelingsbestyrelsens vegne vil jeg gerne ønske alle en dejlig sommer. Havemøblerne er stillet frem - I er meget velkomne til at bruge dem flittigt - når vejret tillader.

**Hvis du har forslag til emner**, som ønskes belyst i et af de kommende nyhedsbreve, så er du velkommen til at skrive til redaktøren.

Du kan også altid kontakte mig på 61 78 18 73.

Venlig hilsen

Vallensbæk Stationstorv

Peder

|  |
| --- |
|  |